বিশ্বের শীর্ষ ধনীর তালিকায় জাকারবার্গ ও বিল গেটস - কর্পোরেট
কর্পোরেট
বিশ্বের শীর্ষ ধনীর তালিকায় জাকারবার্গ ও বিল গেটস
Arifur Rahman
2 বছর ago
বিশ্বের শীর্ষ ধনীদের তালিকায় ‘পদোন্নতি’ পেয়েছেন সামাজিক যোগাযোগের মাধ্যম ফেসবুকের সহ-প্রতিষ্ঠাতা মার্ক জাকারবার্গ। বিশ্বের শীর্ষ ধনীদের নিয়ে তৈরি ব্লুমবার্গ বিলিয়নেয়ার্স ইনডেক্স-এ চতুর্থ অবস্থানে আছেন তিনি। আগেরবার ওই তালিকার পঞ্চম স্থানে ছিলেন জাকারবার্গ।
শেয়ারবাজারে ফেসবুকের সাফল্যই জাকারবার্গের ওই ‘পদোন্নতির’ মূলে বলে জানিয়েছে সিএনএন। আর এর ফলে মার্কিন ই-কমার্স জায়ান্ট অ্যামাজন প্রধান জেফ বেজোসকে পেছনে ফেললেন জাকারবার্গ।
৩১ বছর বয়সী জাকারবার্গকে অনেকেই আমেরিকার সবচেয়ে কার্যকরী প্রধান নির্বাহী হিসেবে বিবেচনা করেন। মার্কিন সাইট ব্লুমবার্গের মতে, মঙ্গলবার শেয়ারবাজারের লেনদেন শেষে জাকারবার্গের মোট সম্পদের মূল্য ৫ হাজার কোটি ডলার। চলতি বছর ২৮ জানুয়ারির পর থেকে লাফিয়ে বেড়েছে তার ব্যক্তিগত সম্পদের পরিমাণ।
বিশ্বসেরা ধনীদের তালিকায় এবারও শীর্ষস্থান ধরে রেখেছেন মাইক্রোসফটের সহ-প্রতিষ্ঠাতা বিল গেটস। তার মোট সম্পদের মূল্য ৭ হাজার ৮শ’ ৭০ কোটি ডলার। স্পেনভিত্তিক পোশাক বিক্রেতা প্রতিষ্ঠান জারা সহ-প্রতিষ্ঠাতা আমানসিও অরতেগা আছেন দ্বিতীয় স্থানে।
আর ৫ হাজার ৯শ’ ৬০ কোটি ডলার মূল্যের সম্পদ নিয়ে তৃতীয় স্থানে আছেন বিশ্বের সবচেয়ে সফল বিনিয়োগকারী হিসেবে পরিচিত ওয়ারেন বাফেট।
বেজোস ৪ হাজার ৯শ’ ১০ কোটি ডলার মূল্যের সম্পদ নিয়ে পঞ্চমস্থানে অবস্থান করছেন।
Comments
comments
Categories: সাম্প্রতিক খবর
Tags: ফেসবুক, বিল গেটস, মাইক্রোসফট, মার্ক জাকারবার্গ
Leave a Comment
কর্পোরেট
Powered by WordPress
Back to top